<classify> WAZIRI Mkuu Mstaafu Frederick Sumaye amesema kuanzia leo yeye si mwanachama wa Chama Cha Demokrasia na Maendeleo Chadema na hajiungi na chama chochote cha siasa.Sumaye amesema jijini Dar es Salaam kuwa yeye ni muumini wa demokrasia ya kweli hivyo yupo tayari kufanya kazi na chochote cha siasa kikiwemo Chadema kwa kutoa ushauri wanakapomuhitaji.Najua wapo watakaosikitika sana lakini pia wapo watakaofurahi kwa sababu ninaondoa msongamano wa ushindani hasa katika nafasi ya uenyekiti wa taifa. Kwa hiyo nimelazimika, kwa kulazimishwa kujiondoa Chadema kutoka leo hiiamesema na kubainisha kuwa wakati wa mkutano wa Kanda Arusha Mwenyekiti wa chama hicho Freeman Mbowe aliwatahadharisha kuwa sumu haionjwi kwa ulimi.Na mimi sina sababu ya kuionja hiyo sumu kwa ulimiamesema mwanasiasa huyo aliyekuwa Waziri Mkuu wa Tanzania wakati wa Serikali ya Awamu ya Tatu.Sumaye amesema hajawahi kuwa kibaraka wa mtu au chama chochote na haondoki Chadema kwa sababu amepewa fedha na hakuna wa kumpa kwa kuwa hajiungi na chama chochote.Labda kwa kitendo hiki mke wangu na wanangu watanivalisha taji kwa kuwaondolea adha walizokuwa wanapambana nazo kwa mimi kuwa upinzani. Jambo jema tuheshimiane na tuheshimu uamuzi na utu wa mtu amesema.Amewaeleza wa waandishi wa habari kuwa, hakwenda upinzani kutafuta cheo, na kwamba, anaondoka Chadema kwa kuwa amebaini kuwa hatakiwi hivyo amesitisha safari ya kugombea uenyekiti wa chama hicho taifa kwa usalama wake, usalama wa wanachama, na usalama wa chama chenyewe.Ningeweza kukaza shingo kama pale mwanzo na labda yangepita tu, lakini malengo yetu tunayafikiaje na kufanikiwa kwa demokrasia ipi ndani ya chama? Malengo yetu yatafikiwa kwa umoja upi ndani ya chama?...ustaarabu unasema Sumaye toka sasa maana hutakiwi, akuchukiaye hakuambii toka bali utaona matendo yake amesema Sumaye.Amewatuhumu baadhi ya viongozi wakuu wa Chadema kuwa walishawishi wapiga kura wa kanda ya Pwani wampigie kura za hapana kwa kuwa alichukua fomu za kushindana na Mbowe kwenye nafasi ya uenyekiti wa chama hicho taifa.Kwa kitendo hiki kilichotokea, kilichotengenezwa na kuongozwa na baadhi ya viongozi wa juu wa chama changu Chadema nimefedheheka sana sana hasa nikijua ati sababu nimekosa adabu kwa kuchukua fomu ya kugombea nafasi ya uenyekiti Taifa. Jambo hili limeamsha tena hasira zilizokuwa zimetulia dhidi yangu kutoka kwa marafiki zangu na hasa kutoka familia yangu amesema Sumaye.  <topic>: KITAIFA 